Γκένα Τάρτζελ

Η Γκένα Τάρτζελ (Gena Turgel), το γένος Γκόλντφινγκερ (Goldfinger) (1 Φεβρουαρίου 1923 - 7 Ιουνίου 2018) ήταν Πολωνή Εβραία συγγραφέας, εκπαιδευτικός και επιζώσα του Ολοκαυτώματος.

Πρώιμη ζωή και το Ολοκαύτωμα 
Η Τάρτζελ γεννήθηκε στην Κρακοβία το 1923 και ήταν το μικρότερο από τα εννέα παιδιά του Σάμουελ και της Εστέρα Γκόλντφιγκερ. Οι γονείς της διοικούσαν μια μικρή επιχείρηση κλωστοϋφαντουργίας. Μετά το θάνατο του πατέρα της, κατά τη διάρκεια της παιδικής της ηλικίας, η μητέρα της ασχολήθηκε με την οικογενειακή επιχείρηση. Όταν οι Ναζί εισέβαλαν στην Πολωνία το 1939, η οικογένειά της διατάχθηκε να παραδώσει όλα τα υπάρχοντά τους. Η Τάρτζελ, αρκετά αδέλφια και η μητέρα της αναγκάστηκαν να μετακομίσουν στο γκέτο της Κρακοβίας τον Αύγουστο του 1941.

Ο αδερφός της, Βίλεκ, πυροβολήθηκε και σκοτώθηκε από τη Σούτσσταφφελ από το παράθυρο του σπιτιού τους ενώ στεκόταν σε μια καρέκλα δίπλα στο παράθυρο για να φτάσει μια βαλίτσα πάνω από μια ντουλάπα. Ένας άλλος αδερφός της, ο Γιάνεκ, δραπέτευσε και η Τάρτζελ δεν τον είδε ποτέ μετά από τότε. Την 1η Μαρτίου 1942, η Γκένα, η μητέρα της και οι αδερφές της, η Μίριαμ και η Έλα, στάλθηκαν στο στρατόπεδο καταναγκαστικής εργασίας της Κρακοβίας-Πλάζοφ. Η αδερφή της Τάρτζελ, Μίριαμ και ο σύζυγός της πυροβολήθηκαν, αφού συνελήφθησαν προσπαθώντας να μεταφέρουν φαγητό στο στρατόπεδο. 

Η Γκένα, η Εστέλα και η Χέλα ήταν τότε μέρος της τελευταίας αναγκαστικής πορείας από το Πλάσουφ στο Άουσβιτς-Μπίρκεναου τον Δεκέμβριο του 1944. Μήνες αργότερα, ήταν μέρος της «πορείας θανάτου» στο στρατόπεδο συγκέντρωσης Μπούχενβαλντ, πριν τελικά σταλεί στο στρατόπεδο συγκέντρωσης Μπέργκεν-Μπέλζεν.

Επιβίωσε από τον βομβαρδισμό της Πολωνίας και του στρατοπέδου συγκέντρωσης Μπέργκεν-Μπέλσεν, όπου φρόντισε την Άννα Φρανκ που ήταν ετοιμοθάνατη.

Στο τέλος, αποφάσισε, ναι, είχε περάσει τόση φρίκη και θλίψη, και τώρα έπρεπε να βεβαιωθεί ότι αυτό που συνέβη στα αγαπημένα της πρόσωπα δεν θα συμβεί ποτέ σε κανέναν άλλον. Έτσι, το 1987, η Gena Turgel έγραψε το βιβλίο της «Ανάβω ένα κερί».

Προσωπική ζωή 
Η Γκένα παντρεύτηκε έναν Βρετανό στρατιώτη, τον Νόρμαν Τάρτζελ, μετά την απελευθέρωση του Μπέργκεν-Μπέλσεν και ο βρετανικός Τύπος την ονόμασε «Νύφη του Μπέλσεν». Η τελετή τέλεσε ο Εβραίος ιερέας του Βρετανικό Στρατού, Πατήρ Λέσλι Χάρντμαν. Το νυφικό της, φτιαγμένο από αλεξίπτωτο του Βρετανικού Στρατού, είναι ένα έκθεμα στο Αυτοκρατορικό Μουσείο Πολέμου στο Λονδίνο. Ο Νόρμαν διοργάνωσε ένα πάρτι για να γιορτάσει τη δέσμευσή του με την Γκένα στο Μπέλσεν, αφού του είχε δοθεί η άδεια να το πράξει από τον Ταγματάρχη Λέοναρντ Μπέρνεϊ, διοικητή του στρατοπέδου εκτοπισμένων ατόμων του Μπέργκεν-Μπέλσεν (όπως ονομαζόταν τότε). Η Gena και ο Norman έγιναν γονείς τριών παιδιών και αργότερα παππούδες και γιαγιάδες οκτώ.

Το απομνημονεύμα της, I Light a Candle (Ανάβω ένα κερί), δημοσιεύθηκαν το 1987. Πέρασε μεγάλο μέρος της ζωής της διδάσκοντας στους μαθητές της Βρετανίας για το Ολοκαύτωμα.

Θάνατος 
Η Τάρτζελ πέθανε στις 7 Ιουνίου 2018, σε ηλικία 95 ετών στην Αγγλία. Μετά την είδηση για το θάνατό της, ο επικεφαλής ραβίνος της Βρετανίας, Εφραίμ Μίρβις, την χαρακτήρισε «πραγματικά αξιοσημείωτο επιζών του Ολοκαυτώματος» και είπε, «Η κληρονομιά της είναι ευθύνη μας τώρα».

Παραπομπές

Εξωτερικοί σύνδεσμοι 
 Γαμήλια φωτογραφία της Γκένα Γκόλντφινγκερ και του Νόρμαν Τάρτζελ, που τραβήχτηκε στο Μπέργκεν-Μπέλσεν
   
 Γκένα και Πία Τάρτζελ, φωτογραφία, Μάιος 1945, Εβραϊκό Μουσείο Βερολίνου

Πολωνές συγγραφείς
Εβραίοι συγγραφείς
Επιζήσαντες του στρατοπέδου συγκέντρωσης Μπέργκεν-Μπέλσεν